คนสอบถาม 1356 น้อยลงคาดรู้เส้นทางที่ควรเลี่ยง
คมนาคมเผย หมายเลข 1356 ประชาชนโทรสอบถามน้อยลง คาดรู้ข่าวจึงเลี่ยงเดินทาง
3 เม.ย. 2553

คมนาคมเผย หมายเลข 1356 ประชาชนโทรสอบถามน้อยลง คาดรู้ข่าวจึงเลี่ยงเดินทาง
นายนิรันดร์  เกตุแก้ว ผู้อำนวยการศูนย์ปลอดภัยคมนาคม ซึ่งเป็นศูนย์อำนวยการติดตามสถานการณ์การชุมนุมของกลุ่มคนเสื้อแดง กระทรวงคมนาคม กล่าวว่า ในวันที่ 3 เม.ย. มีประชาชนโทรสอบถามหมายเลข 1356 ซึ่งทำหน้าที่อำนวยความสะดวกให้ประชาชนที่เดินทางน้อยลงกว่า 2 สัปดาห์ที่ผ่านมา โดยช่วงสัปดาห์แรกที่กลุ่มคนเสื้อแดงมีการเดินสายตามถนนต่างๆ ปรากฏว่ามีประชาชนโทรถามเฉลี่ยวันละ 600-1,200 สายต่อวัน แต่ในสัปดาห์ที่ 3 มีประชาชนโทรสอบถามเส้นทางเฉลี่ยเพียง 300 สายต่อวัน เท่านั้น อาจเป็นเพราะประชาชนติดตามข่าวสารและทราบดีว่าควรหลีกเลี่ยงเส้นทางอย่างไร
สำหรับการรายงานสถานการณ์สายด่วนในส่วนอื่นๆ ของหน่วยงานสังกัดคมนาคมยังไม่พบว่ามีปัญหาแต่อย่างใด ยกเว้นองค์การขนส่งมวลชนกรุงเทพ(ขสมก.) ซึ่งมีการปรับเปลี่ยนเส้นทางให้สอดคล้องตามสถานการณ์ที่เปลี่ยนแปลง